Downloaded from YTS.BZ
Official YIFY movies site: YTS.BZ
Jeg skjønte aldri helt hvorfor Ariel ga opp havet for en døll prins.
Jeg elsker å være i vannet.
Eller jeg pleide å elske det.
Jeg er feit.
Jeg er ikke lubben eller tettbygd. Jeg er tung.
Jeg tar plass.
Her kommer Jordskjelvet! Unna vei!
Rydd vei for Jordskjelvet!
En hel måned vekk herfra.
Det ville da vært kjipt.
Jeg vet ikke om jeg orker det.
Her er grunnene til at jeg virkelig vil savne skolen.
Grunn nummer én. Den er veldig inkluderende.
PUDDINGRÆV - I DAG ER DAGEN!
Puddingræv!
Marcelo klinte med Felipe der ute.
Felipe Brito eller Feite Felipe?
Grunn nummer to.
Jeg føler meg så verdsatt og elsket her.
Kom igjen, feitræv. Mitt lag.
Kan ikke spille med to baller.
Sett ham i mål.
Grunn nummer tre. Det er et bra sted å dempe angsten min på.
Klarer du ikke det engang?
Det er bare et idyllisk, fantastisk sted, ikke sant?
Å være tjukk her er absolutt ikke et problem.
Jeg er så klar for å komme meg vekk.
Jeg får endelig litt alenetid uten folk som hakker på meg.
Og jeg trenger aldri å forlate huset.
FEMTEN DAGER
Jeg kan gjøre hva enn jeg vil.
Spille videospill, lese manga, ta ettermiddagslurer
og nyte det filmkunsten har å by på.
"Min sti fører til ditt hjerte."
Den virker forferdelig.
Jeg elsker den.
Min elskede,
jeg har spilt av dette øyeblikket i hodet tusen ganger,
og det føles aldri riktig.
Å gi opp føles som å miste noe som jeg aldri vil finne igjen.
Hvis en del av deg fortsatt lurer på hva vi kunne vært,
så vet du hvor du finner meg.
Takk.
Vent!
Ikke gå på bussen!
Gid livet var en romantisk komedie. Du tar av brillene og blir straks sexy.
Jeg har én siste ting å si til deg.
I virkeligheten ville en sånn fyr aldri falt for en fyr som meg.
Vennen min.
Ja.
Bassenget er herlig. Sikker på at du ikke vil?
- Nei, jeg ser på noe. - Hvorfor vil du ikke bli med?
Jeg hater jo bassenger.
- "Jeg hater bassenger." - Slutt.
- Jeg kiler deg også! - Slutt. Det er sommerferie.
Hvis du skal mure deg inne på rommet…
Herregud! Rydd opp i dette rotet, ok?
- Gutten kommer snart hit. - Hvilken gutt?
- Hei. Hvordan går det? - Hvilken gutt, mamma?
Langt nede i havet så jeg en krabbe
Som snakket med en sardin dagen lang
Langt nede i havet er det store fester
Og en blekksprut lager mat Til alle ombord
Ta-daa!
Delfinen danser rundt Og tramper i bakken
Blekkspruten snurrer rundt som en topp
Sjøskjellene klapper i hendene
Vri, vri, musling
Hummere med kastanjetter Synger på refrenget
Hav, hav, hav, Jeg vil dykke ned i havet
Hvor vil jeg dra? Hav, hav, jeg vil dykke…
- Hva? Skal han bo her? - Jeg sa jo det.
- Sandra skal på ferie. - Det er en konferanse.
- Det sa du ikke. - Jo, det lover jeg.
- Du spurte meg ikke engang. - Sukker?
Jeg tar den svart. Caio skulle bo hos min søster, men noe skjedde.
Det er bare 15 dager.
Femten dager? Skal han virkelig være her i 15 dager?
- Jeg sa det ble ille. - Caio Luiz!
Beklager. Jeg vet ikke hva jeg skal si.
Beklager virkelig.
Kom, vi må ta en prat.
Jeg sverger. Gå.
Slutt å klage. Demp stemmen. Jeg vil ikke at noen skal høre.
Det er nesten hele ferien min.
Hun vannet plantene våre da vi dro til Gramado.
- Det er vanskelig å si nei. - Hun drepte plantene!
- Hun vannet dem for mye. - Ja!
Det blir bra for deg. Du får være sammen med andre folk.
Nå blir jeg på rommet mitt.
Han er 16. Han kan da klare seg selv.
Du er bare 16!
- Sist gang jeg lot deg være alene… - Jeg har gjort opp for det.
- Det er urettferdig å dumpe meg her. - Enig.
Jeg tror heller ikke at det er det beste for deg.
- Felipe er litt… - Mamma.
Hva da, vennen? Han prøver jo ikke å skjule det.
Men det var det beste jeg fikk til.
- Og dere er venner. - Vi var venner.
Vi har ikke snakket på lenge. Han hater meg.
Klart jeg hater ham. Se hvordan han er. Han overser meg når jeg sier hei.
God morgen.
Han er en treningsjunkie.
En streiting som bare liker streite ting.
Skytespill, fantasybøker. Mamma, han liker fotball.
Mål!
- Verste type streiting. - Finnes det en bra type streiting?
Ikke prøv å være artig etter å ha dolket meg i ryggen.
Felipe, jeg skjønner at du er imot dette, men…
Du blir her! Og dermed basta.
- Du er for gammel for drama. - Nå er jeg for gammel.
Bagasjen er i bilen. Vi er allerede sent ute.
- Vi må dra snart, ellers blir vi… - Ja.
Noe problem her?
- Nei, alt er greit. - Nei.
- Skal vi? - La oss dra.
- Si adjø til faren din. - Ha det.
- Ha det bra. - Vær grei, ok?
- Vær grei. - Kom igjen.
Rydd rommet ditt. Re opp sovesofaen.
Du inviterte ham. Han bør bo på ditt rom, ikke mitt.
- Herregud! - Jeg tar sofaen.
- Unnskyld. - Slipp meg forbi.
- Kom igjen!
Takk, kjære.
Hei.
Hva er wifi-passordet?
Det er merylstreep1979. Året hun vant sin første Oscar.
Hvordan staves det?
DAG 1
FELIPE OLIVIA, JEG MÅ SNAKKE MED DEG.
NÅR KAN VI TREFFES?
SÅ KLART, FELIPE. NÅR KAN DU…
Moren min tok med en fyr hjem.
- Hei, Felipe. - Hei.
Dette kunne ikke vente til neste time.
Moren din har rett til å date. Vi har snakket om dette.
Ikke sånn. Naboens sønn skal bo hos oss i 15 dager.
Vet du hvordan det føles å være hjemme i 15 dager med en fremmed?
Finnes det noe verre?
Etter 20 år som psykolog kan jeg love deg at det er det.
Jeg klarer det ikke. Hvis jeg dør, er det din skyld.
Du kommer ikke til å dø. Og du trenger å lære mer om grenser.
Vi snakker om dette i neste uke, ok?
Jeg har det verste livet noensinne.
Kroppen så ut som sveitserost.
- Vi har med et monster å gjøre. - Ja.
Derfor gir jeg deg en partner.
En partner? Beklager, sjef. Jeg jobber best alene.
Akkurat.
Han kommer til å sinke meg. Det er en elendig idé.
- Hva mener du med det? - Akkurat det du tror.
Det holder. Dere har ikke noe valg.
Fra nå av…
Der.
- Rett bak deg. - Ok.
Ta den.
- Jeg møter deg der. - Jeg tok en.
Er det noe?
Kan du slutte å spille? TV-serien min lagger.
Nei, det er ikke pappa.
Det er et nettspill som ikke kan pauses. Serien kan vente.
Ikke vær dum. Ikke gå opp dit alene. Jeg kommer.
- Kom igjen! - Vent, mann!
Jeg kommer. Ikke gå opp dit!
God natt.
DAG 2
…og hun løp etter deg.
- Hvorfor så høy musikk? - Den er bra. Caio har god smak.
God morgen.
VERDENS BESTE SØNN
Mamma.
- Har du sett håndkleet mitt? - Caio spurte om et til bassenget.
Og du måtte bare… Mamma!
Hei, Francisco.
- Ok, jeg kommer ned. Takk. - Måtte det være mitt? Seriøst?
Det er bare et håndkle. Han ba om et.
Kan du hente pakken nede?
- Jeg er skitten. - Mamma!
Vær så snill.
Hei, Felipe.
Her.
Vær så god. Bare signer her.
Denne er til Caio.
- Han er ved bassenget. - Kan du ikke gi den til ham?
- Jeg kan ikke gå herfra. Det er farlig. - Nei.
Ikke mer enn å gå et sted jeg hater og snakke med folk jeg ikke tåler.
- Er den personen bevæpnet? - Nei.
Da er det ikke farlig.
Han er superirriterende. To uker med denne dritten.
Jeg bestilte mat så jeg slipper å gå opp.
Lunsjen din er her.
Takk.
Gandalf dør til slutt.
RINGENS BRORSKAP
- Hvorfor sa du det? - Vel, jeg er jo superirriterende.
Du er kjip. Jeg har ikke plaget deg.
Ikke min feil at du aldri har sett en 20 år gammel film.
Irriterende tjukkas.
Drittsekk.
Dette er mitt.
Jeg ville ikke hit. Jeg dro om jeg kunne.
Der er vi enige.
Slipp!
Bassenget ble stengt i denne varmen?
Caio, fatter du hvor stor den boten kommer til å bli?
- Det er ikke min feil. - Jo. Det er ikke du som betaler.
Du er død når faren din får høre dette.
- Den malingen var ikke billig, Felipe! - Dette er fordi du ikke kunne si nei.
Nok. Du er ikke et barn lenger.
- Hvordan er dette min feil, mann? - Mann?
Jeg er ikke en av lesbevennene dine. Jeg er moren din.
Vask ansiktet. Ha det, jeg legger på.
- Dere to skal gå på butikken for meg. - Nei.
- Jo. - Jeg går ikke.
Gå og ta en dusj!
Kan jeg få låne et håndkle?
- Nei, det kan du ikke! - Slutt!
Så klart, vennen. Jeg henter et til deg.
Du først. Kom igjen, la ham ta en dusj.
- Mamma! - Kom igjen!
Vær så god.
Egg, pasta, lett-yoghurt, lett-kremost.
Alt er lavkalori.
Da går det fortere.
DAG 3
Puddingræva kjøper opp hele butikken.
Er alt dette til deg, Puddingræv?
Seriøst?
Nei, en mann trenger kalorier for å opprettholde denne fysikken.
Slapp av, mann.
Ta det rolig med søppelmaten, feitræv.
Ja, jeg er feit. Jeg er diger!
Men den enorme nesa di suger opp alt oksygenet i verden.
Og du er bokstavelig talt barnestørrelse.
Slapp av, mann! Hør her.
Ta det rolig med søppelmaten, feitræv.
Søppel? Jeg skal gjøre ansiktet ditt til søppel.
Slapp av, mann! Hør nå. Ta det rolig med søppelmaten, feitræv.
- Gi meg den. - La oss se.
Hva står det?
- Hei! - Gi den tilbake.
Så du ikke etter ekstra små kondomer? De er der borte.
Kom igjen, Jorge.
Vi sees, feitræv.
Drittsekker.
MORAIS SUPERMARKED
- Hvem var de dustene? - Ingen.
Du burde holdt deg unna.
Beklager.
- Jeg blir så provosert. - Jeg er vant til det.
Jeg trenger ikke hjelp.
Du kan legge disse i det første skapet.
Vel? Hva synes dere? Ser jeg bra ut?
Skal du ut?
Jeg skal på date med en arkitekt som også er forfatter og amatørpilot.
Alle menn får identitetskrise etter 50.
Det er kinamatkveld.
Bestill til deg og Caio. Jeg kan ikke misse sjansen til å…
Mamma! Ikke fullfør den setningen.
…ta et glass vin.
Jeg får ikke fullføre engang. Dette sto ikke på lista.
Uka mi har vært tøff, og du gjør den ikke bedre.
Du ser flott ut, Rita.
Mamma kunne lært av deg.
Så søtt. Takk for komplimentet.
- Ha det, elskling. - Ha det gøy, ok?
- Drikk mye vin. - Mener du virkelig vin?
- Mamma! Æsj, så ekkelt! - Gi meg et kyss.
- Glad i deg. - Ok.
Så søt.
Uberen min er her. Fortell senere hva bestemor sa.
- Glad i deg. - Glad i deg.
Å, herregud.
Du kan legge den der også. Jeg skal bare…
Er maten her?
Ja. Det lukter deilig.
La oss spise.
Med bare to timer igjen til Ashley går opp kirkegulvet,
kan drømmen nå bli til et mareritt.
Endringene på kjolen er helt forferdelige. Dette er min store dag.
Alt må være perfekt.
Tiden renner ut.
Gjestene ankommer årets event.
Skulle du ikke ringe bestemoren din?
Bestemoren min er død.
Moren din sa at du skulle ringe henne.
- Hun skulle si noe. - Nei.
Etter at hun døde, innså vi at spådommene i lykkekakene
hørtes ut som noe hun pleide å si.
Som… "Elsk andre som om det ikke finnes noen morgendag."
- Det er noe en bestemor ville sagt. - Ja.
Vi spøker med at slik prøver hun å snakke med oss.
Hva har hun å si i dag?
Skal vi se.
"Ingen fjell er store nok til å blokkere solen."
Litt fedmefobisk.
"Fornærmelser er et speilbilde av den som sier dem."
Si det til den som blir fornærmet.
Du vet de gutta…
- På butikken. - …på butikken.
Ja.
Jeg har vært der selv.
- Hva er så morsomt? - Det er umulig. En fyr som deg?
Du vet ikke hva du snakker om.
Hjemme allerede?
Tenk at han dukket ikke opp.
Det ser godt ut.
Det er en vårrull igjen.
Så kjipt, mamma.
Jeg fikk i det minste drukket vinen min.
Når du,
som streiting,
skal på en date med jenter,
gjør i det minste et minimum.
Gjør et minimum og møt opp.
Jeg skal det.
Beklager.
Gi mamma et kyss. Ikke sitt oppe for lenge.
Dere skal til NGO-en i morgen.
Du kommer til å elske det.
Du kan male, ta kunsttimer, vet du.
Ta dansetimer.
Du kan få rørt på kroppen. Få trent litt, ikke sant, Felipe?
God natt.
- Kan jeg? - Ja.
- God natt. - Natta.
Ok, folkens. Venstre.
DAG 4
Bra. Og høyre.
Samle føttene.
En, to, tre.
Og skritt tilbake. Bra!
Til siden.
Fortsett å danse!
Fint, Zé.
Sånn, ja!
Au!
Du danser så bra.
Det er ikke så vanskelig.
Bra jobba!
Kom og dans med Felipe. Han er flink.
Vi fortsetter.
Fem, seks, sju, og…
- Her. - Se på ham, fru Martinha.
Der har du det!
Skritt tilbake.
To, tre, fir, fem, seks, sju…
Venstre ben frem. Høyre til siden.
En, to, tre, seks, sju, ått.
Vent. Skritt fremover.
En, to, tre. Smil, folkens!
Nesten der. Åpne armene.
Pust.
Jeg tror jeg får dreisen på det.
Bra!
Kom igjen.
En, to, tre.
- Du er en stor klump! - Geléklump.
Se, han er en grineunge.
- Han skal gråte! - Gråt, din store baby!
Gråt hos mamma. Du ser ut som en strandet hval.
- Hun ser at du kommer. - Du er så stygg.
- Hva foregår her? - Ingenting.
Ha dere ut!
- Kom igjen! - Nå! Kom igjen!
Går det bra?
Slapp av. Jeg er her nå.
Takk.
Du er veldig flink til å tegne.
Jeg tegnet det til frøken Ritas time.
Jeg kjenner henne godt.
Hun er en flink lærer.
Hun er sprø. Derfor liker jeg henne.
Enig. Men ikke si det til henne.
De drittsekkene vil alltid plage deg.
Det beste du kan gjøre, er…
Jeg vet ikke, holde deg unna. Gjør noe som gjør deg glad.
Du kan jo tegne.
Det er tidenes verste råd. Å stikke av løser ingenting.
Men det er ekte livsråd.
Batman hadde ikke stukket av.
Ikke hør på ham. Batman er milliardær, ok?
Bli med meg. Jeg skal gi deg ekte livsråd.
Vent, folkens.
Så du vil lære ham å tape raskere?
- Jeg er et vandrende mål. - Slapp av. Jeg passer på deg.
Kom igjen!
Jeg skal ta deg!
- Tilbake. Bli her. - Kom igjen!
Tilbake!
- Kom igjen! - Kom igjen!
Ta ham!
- Kom igjen! - Kom igjen!
Ja!
Au!
- GG! - Gjør du også narr av meg?
GG betyr "Good Game". Det er sånn vi feirer seier på nett.
La oss dra før barnevernet dukker opp.
- Jeg drar, mamma. - Ha det, vennen.
- Glad i deg. - Glad i deg.
- Ha det, Angela. - Ha det.
Ha det.
Hei, vent litt!
Jeg lagde denne til dere.
Takk, Dudu.
Den er fin!
Jeg skal ta vare på den.
Ha det, Dudu.
- Takk. - Ha det.
Håret mitt er ganske likt.
Stakkars fyr! Han har vondt.
Hans problem! Han er så irriterende!
Du kunne tilbydd ham en god seng. Han var så snill i dag.
Er det snilt å angripe et barn?
Hvis det er tilfelle, deler jeg rom med Jokeren.
Hold kjeft!
Jeg sa ikke noe.
Beklager, jeg bare dagdrømte.
- Vil du sove på rommet mitt? For jeg… - Ja.
- Jeg vet at den sofaen er vond. - Det vil jeg.
Det du gjorde for ungene i dag, var fint.
De dumme ungene trengte en lærepenge.
Å treffe den gutten med ballen var Dudu på sitt beste.
Ja. Men det må være vanskelig å ikke ha noen venner i den alderen.
- Hvorfor forsvant du sånn, Felipe? - Det gjorde jeg ikke.
Det blir faktisk vanskeligere å ikke møte meg.
Du sluttet å komme til bassenget.
Jeg husker at jeg ble veldig lei meg for det.
Så vokste du opp og ble så stille.
Jeg visste ikke om du var sjenert eller bare en dust.
Men da jeg kom hit, ga alt mening. Du er helt klart en dust.
Pussig, for jeg tenkte det samme, Caio.
Men nå vil jeg si at du bare er 50 prosent dust.
Var det ikke stjerner i taket?
De er der fortsatt.
De blekner bare med tiden.
Jeg ba også mamma om stjerner, men hun sa de ville ødelegge veggene.
De er vanskelige å fjerne.
Ja, jeg vet.
Jeg har fortsatt de klistremerkene på vinduet.
Mulan-klistremerkene?
Ikke døm meg. Jeg hadde en crush på henne.
Det er en av tingene mamma lot være igjen der.
Hun er litt rar med dekor.
Man kan ikke snakke med Caio. Det er meningsløst.
Men du sa jo at dere snakket hele natta.
Ja. Men i morges…
Felipe, har du hørt Gagas nye sang?
Ja.
Klart jeg hadde, Caio.
Når den største artisten noensinne gir ut en ny sang,
så hører man på den med en gang.
Du hører på den nonstop til neste dag.
Lady Gaga er en veldig kjent sanger.
Jeg vet hvem Lady Gaga er.
Beklager, jeg vet ikke hva de eldre generasjonene hører på.
"Eldre generasjonene"? Hvor gammel tror du jeg er?
Kan vi gå tilbake til terapien?
Det virker som om det plager deg å snakke om Lady Gaga.
Han la merke til det og tok det opp.
- Ja, men det er lettere om natten. - Er det?
Hvorfor?
Fordi han ikke ser på meg.
Hjemmelekse til deg.
Start en samtale med Caio på dagtid.
Hjemmelekse, Olivia? Har du glemt at jeg har ferie?
- Hei. - Hei, Felipe. Trenger du noe hjelp i dag?
- Nei. Jeg bare titter. - Flott.
Jeg tar denne.
- Bare den? - Ja.
- Til deg selv, eller en gave? - En gave. Hvor mye koster den?
Femten.
- Vær så god. - Tusen takk.
Jeg tror han vil like den.
- Hei, Francisco. - Den har jeg lest. Du vil like den.
Den er ikke til meg. En gave.
Trenger du andre fantasy- eller sci-fi-anbefalinger…
Takk.
Har du sett Caio i dag?
Han kom ned tidligere. Han gikk den veien.
Takk.
Hei.
DAG 5
Hva leser du?
Den er ikke min. Den er til deg.
TO TÅRN
En gave. Ikke tro jeg er rar.
Jeg var på en bruktbokhandel, den var billig.
- Jeg måtte kjøpe den. - Elsker den.
Men det at Gandalf dør, dreper jo stemningen?
Beklager at jeg spoilet det.
Jeg skal på kino i morgen. Være med?
- Jeg må sjekke timeplanen min. - En timeplan? I ferien?
Ja.
Ok.
Kult.
Jeg er med.
Hva med timeplanen din?
Sekretæren min vil rydde den.
Kult! Beca vil elske å møte deg.
Beca? Som om Caio ville bedt kun meg med på kino.
Hva tenkte jeg på? Det måtte jo være ei jente.
Til og med navnet, Beca.
Tipper hun tror hun er en amerikansk highschool-cheerleader.
KJÆRLIGHET PÅ HIGHSCHOOL
Du er bare sjalu fordi Caio liker meg bedre enn deg.
Hold kjeft, Beca.
Du vil elske Beca. Hun er den beste personen i verden.
- Vi har ingenting å snakke om. - Slapp av.
Der er hun.
Hei!
Vent, er det Beca?
Flott at dere er her. Jeg kunne ikke vente med å dra.
Jeg slutter!
Tuller bare. Tilbake i morgen.
Dette er Beca.
- Hyggelig. - I like måte. Jeg er Felipe.
Den legendariske Felipe. Han snakker om deg hele tiden.
Endelig har du tid til meg.
Noen begynner på høyskole,
får seg jobb, dater, og glemmer sine venner.
Nå begynner han.
- Har du billettene? - Ja.
Ha det.
Fortell meg.
Hvordan overlever du å bo med denne fyren?
Det er som å slå tåa, få rotfylling eller tisse ut en nyrestein.
Jeg liker ham.
DAG 6
Den nyeste er fantastisk. Den andre suger.
Skal vi hit?
Mye bedre enn den andre.
Monsteret som kom ut av øyet hennes var bedre enn hele filmen.
Likte dere det?
Caio vet ikke å sette pris på skjønnheten i et eksploderende hode.
Beste skrekkfilm-scener.
- Rolig. - Stolpescenen i Hereditary.
Elsker den!
- Første scene i første Skrik. - Ja!
Og skoleballscenen i…
- Carrie! - Carrie!
Jeg gruer meg til fester på grunn av den filmen.
Jeg føler at noen vil helle griseblod over meg.
Denne ville du kledd.
Hvis den var to størrelser større.
- Har du og Caio kjent hverandre lenge? - Han begynte på skolen min i åttende.
Vi ble venner med en gang.
Det var jo ingen andre skeive barn.
Hva mener du?
Bortsett fra Caio, tror jeg det bare var tre andre.
Caio er ikke skeiv.
- Hva? Er det ikke åpenbart? - Selvsagt ikke. Se på ham.
Caio er ikke skeiv.
Caio liker fotball, skytespill og orker.
Jeg nevnte Cher forrige uke, og han visste ikke hvem hun var.
- Alle skeive kjenner da Cher? - Hvem er det?
Nei, vennen min. Jeg kan ikke hjelpe deg.
- Jeg ville visst om han var skeiv. - Kan ikke skeive like sånt?
Felipe, skeive kan også steile på sykkel eller rane banker.
Det er skeive seriemordere.
Hva er musikalonsdager?
Vi ser en musikal på onsdager. Det sier seg selv.
Siden det er din første gang, kan du velge.
Pass. Jeg liker ikke musikaler.
- Sjokkerende. - Målløs.
- Gud! - Jeg føler meg uvel.
Mamma, pust.
Det er kriminelt å si det i dette huset.
Folk bryter bare ikke ut i sang.
Klart de gjør.
De synger for å uttrykke hva de føler.
Ikke alt må gi mening. Glem det. Du skjønner det ikke.
Denne.
Selvsagt valgte han denne.
Den feite jenta forelsket i den populære kjekkasen.
Veldig subtilt, folkens. Beca kunne ikke tatt mer feil.
Hvilken skeiv fyr liker ikke musikaler?
Men da den mannlige hovedrolleinnehaveren dukket opp,
ga alt mening.
Caio er skeiv!
I ettertid er det åpenbart at Caio er skeiv.
Alle tegnene var der. Lady Gaga, kanonball.
Crushen på Mulan.
Matrospyjamasen.
Beklager at jeg nevner dem igjen. Klarer ikke å slutte å tenke på dem.
Hei, unnskyld meg. Dette er viktigere.
- Hunden min døde. - Caio er skeiv.
Caio er skeiv, Olivia!
Vi ses neste uke.
Dette forandrer alt.
DAG 7
Jeg var vant til å dele rom med ham. Hva nå?
Behandler du ham annerledes fordi han er skeiv?
Du får meg til å høres homofob ut.
Hvis problemet er at du har en crush på ham…
Slutt. Én, det er rart å høre deg snakke som en tenåring.
To, jeg føler ingenting for Caio. Ingenting. Gjør jeg?
Jeg vet ikke. Selvsagt ikke.
Så hva har det å si for deg at han er skeiv?
Hvis Caio ikke har sagt det før,
er det fordi han har en grunn.
Selvfølgelig har han en grunn. Jeg vet akkurat hva den er.
Han sa ikke at han var skeiv fordi jeg…
Fordi jeg er feit.
Jeg stalket Caio.
I løpet av den siste uka likte Caio 57 bilder av gutter.
Og hva har de alle til felles?
Riktig. De er alle tynne.
Dette fører oss til ham, Denis.
Gutten med bildene Caio likte mest forrige måned.
Min nye erkefiende.
Hvis jeg hadde hatt et crush på Caio. Noe jeg selvsagt ikke har.
Suppediett, isbitdiett.
Ozempic, bariatrisk kirurgi.
Hvordan gå ned 30 kilo på to uker?
Jeg må forandre meg.
Ikke på grunn av Caio, men for helsas skyld.
Jeg kan ikke fortsette sånn.
Så du vil gå ned noen kilo.
"Noen kilo" er generøst sagt.
Ja. Det finnes mange alternativer for tilfeller som ditt for tiden.
- Jeg tar det raskeste. - Det raskeste?
Da kapper vi av alt sammen!
Herregud, Caio! Du er som et spøkelse.
Jeg skulle bare ha vann.
Jeg også, men kaken kom i veien.
Ja.
DAG 8
Du ser utslitt ut, vennen.
Rita, kan jeg invitere jentevennene mine?
Ja, hvorfor ikke?
De er sammen. Mamma liker ikke…
Er de lesbiske?
- Så forferdelig! - Lesbiske?
Det er ikke noe problem. Jeg var nesten lesbisk på universitetet.
- Mamma! - Hva?
- Et suss gjør deg ikke lesbisk. - Hvem sa det bare var et suss?
Spar meg for detaljene. Herregud.
- Jeg ble nysgjerrig. - Forteller senere.
Bassenget er sikkert fullt nå som det har gjenåpnet.
Hvis du ombestemmer deg, kan du jo møte oss der.
- Takk, fru Rita. - Ha det, kjære.
Du vet allerede svaret, ok?
Hva? Jeg sa ingenting.
Men du tenkte det.
Jeg blir hjemme.
Men hvis jeg ville dra, hvor er badebuksa mi?
Ja! Jeg kan ikke tro det!
Se her.
- Ikke nå. Mamma… - Så fint.
Kula!
Dette kan du ikke.
- Hvor fikk du den fra? - En unge glemte den her.
Jeg passer på den. Han heter Harry.
- Potter? - Nei, Styles.
Vannet er deilig. Skal dere ikke bade?
Senere.
Skal ikke du bade, Melissa?
"Senere" er en universell kode for: "Jeg skal ikke bade".
Jeg foretrekker å la være. Jeg liker ikke å gå i bikini foran alle.
- Men du er så pen og slank. - Betyr det at jeg ikke kan være usikker?
Det burde vært ulovlig.
Vennen, kom herover.
Jeg sa jo, senere.
Nei, nå er "senere".
Hun knekte koden.
Kom og nyt bassenget og det fine været med meg.
Kom igjen.
Ja!
Hei!
Jeg er tredjehjul.
Det er så kaldt!
Husker du da vi lekte havfruer her som små?
Ikke egentlig.
Sikker på at du ikke vil bade?
Senere.
Gutter, jeg snakket akkurat med Mel.
Noen som er med på kakifruktfestivalen i morgen?
- Er dere med? - Ja.
- Kan ikke. - Hvorfor ikke?
Etter bassengepisoden får jeg ikke gå ut på kveldene.
Dørmannen har fått beskjed.
- Jeg kan ikke. - Jeg tror jeg kan fikse det.
Hvordan?
Det er så varmt her, vennen.
Du har ikke hengt med de jentene, vel?
Selvsagt ikke, mamma. Jeg skal sove nå. God natt.
Ok, god… Han la på.
Først lurer vi moren din.
DAG 9
Så distraherer vi min med litt K-drama.
Francisco streamer kamper på mobilen, så det er alltid forsinket.
- Francisco. - Hei.
Jeg tror mamma la igjen noen nøkler her.
Nøkler? Nei.
- Jo. - Ikke her. Disse er mine.
- Mål! - Det er ingenting her.
Det er corner!
Pokkers forsinkelse.
Mål!
Scoret de ikke nettopp?
Er alle klare? Da drar vi!
27. KAKIFRUKTFESTIVAL
Vent litt, folkens.
Antrekket ditt er litt enkelt.
Jeg kjøpte den i butikken vi var i.
Jeg spurte moren din om størrelsen din.
Du trenger ikke å takke meg. Det er for boka.
Ta den på.
- Ta den på. - Jeg hjelper deg.
Ja, vent.
- Har du den? - Takk.
Du ser flott ut.
La oss feste!
Kom igjen.
La meg ta den.
- Håper dere to blir sammen. - Hvem?
- Slutt, Melissa. Det er latterlig.
Bare la meg få håpe.
Velkommen til kakifruktfestivalen.
Årets vinnere,
Mister og Miss Kakifrukt, Jonatan og Jenifer!
Der borte.
KAKIFRUKTLIKØR
Vi fikk dem alle!
- Kakifrukt! - Kakifrukt!
To billetter, takk.
Min tur. Du har drukket mye likør.
- Jeg er best. - Urettferdig.
Vinneren skyter igjen.
Jeg vant!
Jeg vant. Jeg er så god!
Vent. Bli med meg.
Hvor skal du?
Kom igjen!
- Hysj. - Hva skjer?
Mammas kusine. Hun må ikke se meg.
La oss bare vente her.
Jeg elsker ballbinger. Synd det blir snålt å bruke dem etter at man fyller ti.
Det er den eneste type basseng jeg vil stupe ut i.
Caio, hvorfor fortalte du meg ikke at du er skeiv?
Jeg snakker ikke om det.
Bare med Beca og Melissa.
- Men jeg er jo også skeiv. - Jeg trodde ikke du prøvde å skjule det.
Hvorfor gjør du det?
Mamma er litt…
Jeg tror jeg var ni eller ti.
Jeg var på en fest ved gårdens basseng.
Jeg drev og danset rundt.
- Barnegreier, vet du. - Ja.
Moren min kom bort og bare dro meg med seg.
Caio Luiz! Slutt å vrikke sånn på deg.
Så pinlig. La oss gå opp.
Hun var skikkelig sint. Jeg skjønte ikke hvorfor.
Hun har vært etter meg siden.
Er det derfor du ikke får være alene hjemme?
Det også. I fjor dro foreldrene mine på en tur.
Jeg var hjemme alene og glemte mobilen hjemme.
Da jeg kom tilbake, var det over 100 ubesvarte anrop.
Moren min trodde jeg hadde prøvd å rømme eller dødd.
Eller verre, gått ut med en gutt.
Har du noen gang tenkt på
å rømme hjemmefra?
Nei. Jeg er ikke så modig.
Hvordan det?
Du hoppet i en ballbinge som voksen.
Ikke voksen, kom igjen.
La oss finne jentene. Sistemann må gifte seg med en prest.
Hvis det er presten fra Fleabag, går jeg veldig sakte.
Takk, vennen.
Hysj!
Lukk døra.
- Jeg sover ikke i denne våte senga. - Beklager.
Du kan sove i min. Jeg sover her nede.
Nei. Bli her hos meg.
Bli.
Går det bra?
Det var dårlig gjort, Felipe. Å distrahere meg med det K-dramaet.
Gutten min, jeg er glad for at du får venner.
Jeg er en superkul mamma.
Jeg hindret dere ikke i å gå ut, men å komme tilbake full?
- Jeg måtte informere Caios mor. - Nei!
Jeg kan ikke skjule sånt for en annen mor.
Du kan levere tilbake kulhetskortet ditt.
DAG 10
HEI, FREMMEDE… HVOR ER DU? CAIO!
Jeg skal aldri drikke igjen.
Så søtt! Første gang du sier det.
Vent. Se på mamma.
Det der er så teit, mamma.
Jeg skal aldri spise kakifrukt igjen.
Har du sett Caio?
Han dro tidlig og sa ikke noe.
Hva er galt?
Jeg vet ikke om han vil være min venn.
Kom igjen! Hvem vil vel ikke være vennen din?
Med tanke på dagens situasjon, alle.
Har du vurdert å snakke med ham om det?
- Det er bra å få ting ut. - Er du gal? Jeg betaler terapeut for det.
Det er faktisk jeg som betaler.
Felipe.
Felipe, våkn opp. Gandalf!
Gandalf lever.
Han er ikke grå lenger. Han er hvit.
- Han er tilbake og mye mektigere. - Du stakk.
Jeg tekstet deg hele dagen, du svarte ikke engang.
Min feil.
Mamma maste på meg allerede da jeg våknet.
Jeg gikk til parken for å lese, og glemte mobilen.
Ok.
- Er alt i orden? - Ja.
Jeg trodde du var flau over det som nesten skjedde.
Hva?
Ingenting.
Ingenting skjedde.
Klart jeg husker. Jeg bare tuller med deg.
Jeg har et kult sted å vise deg.
Stoler du på meg?
Nå hørtes du ut som Aladdin.
Jeg syntes alltid at byen var så stygg.
Det kommer an på hvor du ser den fra. Den er vakker herfra.
- Felipe… - Caio…
Sett i gang.
Jeg stakk av.
Ikke fra deg.
Festen var så kul.
Og jeg følte meg på topp.
Men det jeg føler nå, har jeg aldri følt før.
Det er som om
jeg kan begynne på nytt, fra bunnen. Akkurat som Gandalv.
Ja.
Vil du ikke vite hva som ligger bortenfor fjellene?
Jeg tror det er motorveier.
Metaforisk sett.
Nei, ikke egentlig.
Skulle ønske jeg var modig nok til å forlate Hobbitun.
Til å dra på eventyr.
Til å gjøre alt jeg sluttet med på grunn av andre.
Til å bare gjøre det jeg vil.
Som hva da?
Du kan legge deg ned.
DAG 11
Ganske kult, ikke sant?
Mamma dreper meg.
Hvis du er død, er jeg hinsides død.
- Se hvem som er her. - Hei!
Har dere tatt tatovering? Er det en pudding? Få se.
Tipper det står "Høyt fettinnhold".
- Slipp meg. - Hva er dette?
Matchende tatoveringer?
- Sikkert. - Det er navnet på mora di.
- Hva? - Hva sa du, homse?
- Si det igjen. - Er du gal?
- Er du gal, feitræv?
Hopp på!
Kom igjen!
Beklager, jeg har aldri gjort dette før.
Ikke jeg heller.
Jeg våknet i dag Og følte meg som jeg alltid gjør
Sulten på noe Som jeg ikke kan spise
Så hører jeg den rytmen
Byens rytme Begynner å tilkalle meg
Det er som en melding fra oven
Den trekker meg ut Til smilene og gatene jeg elsker
God morgen, Baltimore Hver dag er som en åpen dør
Hver natt er en fantasi Hver lyd er som en symfoni
God morgen, Baltimore Og en dag når jeg går ut på gulvet
Vil verden våkne opp og se Baltimore og meg
Kom igjen, Felipe, syng!
Å, jeg føler meg så bra Caios kyss er sensasjonelt
Å, jeg vet ikke Om det er en drøm eller virkelighet
Jeg er i en musikal
Jeg vil aldri forlate dette stedet
Jeg føler meg som Miss Kakifrukt
Å, ingen må klype meg Denne drømmen kan ikke ende
Jeg vil ikke våkne Det er så godt å kysse deg
Din varme omfavnelse Ditt smil er alt for meg
Men når jeg våkner opp Må alt bli virkelig
- Verden vil bli lykkeligere - Mye lykkeligere
Med deg her
Caio og jeg er sammen.
Ok, Felipe.
Først kysset vi nesten på Kakifruktfestivalen.
Neste dag forsvant han. Jeg trodde han ikke ville prate med meg.
Men han tok meg et spesielt sted.
Han sa han var sint på foreldrene. Vi kysset.
Så ville han tatoveres, og det gjorde vi.
- Vet moren din det? - Jeg slo til dustene fra skolen.
- Du slo til dem? - Han tok meg med til rommet sitt.
Vi kysset, vi klinte.
Han så på meg.
Du er nydelig.
Han sa at jeg er nydelig.
Og hvordan føltes det?
Bra. Veldig bra.
Var det så stort og skremmende som du forestilte deg?
Nei.
Men kort fortalt er vi sammen.
Har dere snakket om dette?
Vil du ikke vite mer?
Jeg kunne ikke vært psykolog. Jeg ville ha hørt alt sladderet.
Og?
Vi har kjent hverandre for alltid. Vi gjør alt sammen. Vi sover i samme rom.
Hva er dating, om ikke det?
Jeg er så glad for å se deg så oppspilt.
- Det er lenge siden jeg har sett deg sånn. - Men…
Men…
Du kan ikke bo inne i hodet ditt, Felipe.
Du kan ikke unngå de vanskelige samtalene hele ditt liv.
Du må snakke med ham og fortelle ham om følelsene dine.
Jeg suger på sånt.
- Da kan du skrive det ned. - Hva mener du?
Dere har tilbragt nesten 15 dager sammen?
Sett opp en liste. Femten ting du har lært.
Hjemmelekser igjen?
Ok, jeg skal prøve.
Men vi er helt synkroniserte.
- Vi skal ha fest. - Fest?
Becas idé. Før mine foreldre er tilbake.
Ikke hver dag vi har en leilighet for oss selv.
Jeg liker det.
DAG 12
Du vet jo hvor glad jeg er i fester?
Slapp av! Ingen vil helle griseblod over deg.
- Det kan du ikke være sikker på. - I så fall kommer det på meg også.
Jeg skal være ved din side hele kvelden.
Så søtt!
Ok, la oss…
- Kan jeg hjelpe? Jeg får festen i gang. - Vent. Vær stille.
Det er mamma. Vær stille.
Hei, mamma.
Se på denne forferdelige utsikten!
For en fæl utsikt, Caio. Jeg ville vise deg…
Er du hjemme, Caio?
Ja. Jeg skal bare hente rent undertøy.
Rent undertøy? Jeg pakket da nok i bagen din.
Caio, er det noen der med deg?
Nei, det er ingen her.
Jeg er alene her.
Alt vel her. Jeg kom bare for undertøyet.
Jeg drar tilbake nå.
Greit. Da snakkes vi senere.
Ha det.
Ikke si noe.
Si hva da?
Du skulle si at jeg ser bra ut. Det trengs ikke.
Ok, du kan si det.
Du ser helt fantastisk ut! Så kjekk!
Og han vil være enig med meg.
Hva? Jeg er jo moren din.
Tror du ikke jeg merker sånt som dette?
- Glad i deg. - Glad i deg.
Du ser flott ut.
Hei.
- Er det ikke kult? - Jo, kjempekult.
- Du ser flott ut. - Takk.
Dette hadde aldri skjedd uten deg.
- Dans med meg. - Straks, skal bare hente en drink.
- Hent en til meg også. - Ok.
- Hei, du. - Hei.
- Se så mange som kom. - Folk her i byen har ikke mye å gjøre.
- Festen er kul. Bli med oss. - Snart.
Utrolig at Caio inviterte den kødden.
Bortsett fra oss har Caio dårlig smak i venner.
Bortsett fra deg også. Du virker fin.
- Vil du danse? - Kom og bli med oss.
Felipe.
Unnskyld meg.
Hvor er Felipe?
Hva skjedde?
- Jeg vet ikke hva som skjedde. - Alarmen gikk.
Caio kysset en annen gutt. Og Felipe så det.
Hva?
Å nei.
Felipe, hva skjedde?
Jeg vil ikke snakke med deg, Caio. Gå tilbake til vennen din.
Mener du Denis? Jeg ville ikke kysse ham.
Selvsagt! Det var tydelig at du ikke ville.
Jeg trodde det var deg.
Vi er jo så like.
Caio, jeg er ikke dum.
Du ga meg et kyss på kinnet på festen.
Jeg vet hvorfor det er tøft å bli sett med meg. Alle vet.
- Det er helt åpenbart. - Du ødela festen.
Tror du det er lett å kysse en fyr offentlig?
Flaks for Denis, da.
Felipe, kan du høre på meg?
Jeg kan ikke.
Felipe!
Vennen min.
DAG 13
Caios foreldre dro hjem tidligere på grunn av alt dramaet.
Kan du tro at det var han som utløste brannalarmen?
Caio har allerede dratt.
Så synd, ikke sant?
Han går glipp av musikalonsdagen vår.
Beca fortalte meg hva som skjedde.
- Jeg vet hvordan du har det. - Det gjør du ikke.
Du aner ikke hvordan jeg har det.
Kom igjen. Alle opplever kjærlighetssorg på videregående.
Du er en veldig fin gutt. En fantastisk, smart…
- Slutt, mamma. - Snart…
Slutt å lyve.
- Du synes ikke jeg er fin. - Jeg synes du er fin.
Den fineste i verden. Ikke si det.
Mamma, slutt. Du synes ikke jeg er fin.
Da hadde du ikke hindret meg i å spise kjeks.
Du sier du er urolig for helsa mi.
- Hva? - Slutt.
Hva vet du om kjærlighet? Ikke engang pappa ville ha deg.
DAG 14
Kan jeg ligge her, mamma?
Selvsagt, vennen.
Jeg er en idiot, ok?
Unnskyld. Jeg mente ikke å si det til deg.
Unnskyld, ok?
Vennen min, vi sier de fæleste ting når vi er sinte.
Men det er ingen unnskyldning.
Du liker ham, ikke sant?
Forhold er kompliserte.
Jeg har vært gjennom så mye.
I dag føler jeg at jeg…
Jeg har det bra med meg selv.
Likevel blir jeg lei meg når det ikke ordner seg.
Det er verst for dem.
Det er det virkelig.
Og jeg vil ikke
miste troen på kjærligheten bare på grunn av noen dårlige dater.
Du ser for mye på K-drama.
Du skjønner hva jeg mener.
Det jeg prøver å si er
at du ikke kan gi opp.
Du kan ikke kaste inn håndkleet på grunn av ett knust hjerte.
Men jeg skal si deg noe.
Forelsk deg aldri i noen
som ikke får deg til å føle deg vakker.
Du også, ok?
Jeg er glad i deg.
- Veldig. - Glad i deg. Veldig.
Skal vi se.
"Hevn gjør deg ikke hel. Den forderver og forgifter sjelen."
Bestemor siterer El Chavo nå.
El Chavo?
- El Chavo. - Hvem er det?
- Kjenner du ikke til ham? - Nei.
- Går det bra med deg? - Ikke se.
Arkitekten/forfatteren/piloten er her.
Men ikke se.
Han i sneakers og lagtrøye?
Utrolig at du deppet over en sånn mann.
Hva gjør du?
Til opplysning mistet du en fantastisk kvinne.
- Snakker du til meg? - Nei, til vårrullen.
Deg, så klart.
- Hør her… - Hysj.
Å, hei. Hør her, det var ikke personlig. Den kvelden…
Hørte du ikke sønnen min? Du trenger ikke si noe.
Takk.
Mamma, du kan ikke bli lei deg for en sånn mann.
Du er jo så vakker. Du har den ikoniske panneluggen.
- Vet du hva jeg skulle ønske? - At jeg slo til ham?
Nei.
At du var like snill mot deg selv.
JEG LIKER Å SPILLE KANONBALL
JEG LIKER Å HA VENNER
Han svarer ikke på meldingene eller på telefonen.
Takk.
- Den vennen hans… - Jeg prøvde å spore mobilen hans.
Lígia.
- Jeg har glemt nummeret hennes. - Ring Beca.
Nei. Jeg liker henne ikke.
Vi kranglet. Herregud!
Vi kranglet, og så våknet jeg…
Han tok med seg ryggsekken med noen klær.
Sandra, å krangle er normalt. Å rømme er noe annet.
Jeg vet ikke. Jeg har prøvd å ringe…
Hva foregår?
Felipe, har du sett sønnen min?
Nei, ikke i dag. Hvordan det?
- Jeg kjenner en i politiet. - Politiet? Vent!
- Er du sikker? - Ja.
Jeg vet, men politiet kan hjelpe hvis det har skjedd en ulykke.
La meg forsøke.
Skulle ønske jeg var modig nok til å forlate Hobbitun.
"Forlate Hobbitun."
Til å dra på eventyr. Til å gjøre alt jeg sluttet med…
Hei, jeg trenger deg.
Nå! Kom igjen!
DAG 15
Det er aldri trafikk i denne byen.
- Beca! - Beklager!
Hva pokker?
Kom igjen!
- Vent! Felipe! - Felipe!
Felipe, se opp for bilen!
Her er jeg igjen i en romantisk komedie.
Men denne gangen er jeg hovedpersonen i historien.
Caio! Ikke gå på den bussen!
Hva tror du at du gjør?
Jeg kan ikke være her mer. Jeg drar til en tante.
Jeg finner på noe.
Noen sa en gang at man ikke kan løse noe ved å rømme.
Det er annerledes nå.
Caio, moren din… Hun er bekymret.
Bra. Det var planen.
- Jeg må dra. - Caio, jeg vil ikke at du skal dra.
Folk stirrer, Felipe.
Det driter jeg i!
Jeg driter i at folk stirrer.
Hele mitt liv har jeg brydd meg for mye om hva andre mener.
Jeg trodde at å gjemme meg på rommet ville fikse alt.
Men du endret det, Caio.
På grunn av deg dro jeg på en fest.
- Du kan date andre fyrer. Det er greit. - Jeg vil ikke date andre fyrer.
Jeg vil ha deg her.
Som kjæreste eller venn, spiller ingen rolle.
Jeg har dummet meg ut nok. Jeg vet ikke hva jeg skal si. Hvis…
- Har du sett en bag eller ryggsekk? - Ryggsekk.
- Han hadde ryggsekk. - Det vet vi ikke sikkert.
Har ikke sett den.
- Han dro ikke med mye… - Gutten min!
Caio! Hvor var du? Hvor dro du, gutt?
Hvordan kunne du gjøre det? Se på moren din. Rømme hjemmefra?
Jeg rømmer ikke.
Fra noe som helst.
Hva er dette?
Prøver du å provosere meg?
Visste du noe om dette, Rita?
At de liker hverandre?
Så klart.
Så klart du visste det. Du oppmuntret det til og med.
- Det er ikke sant. La oss snakke. - Ikke nå.
Jeg kan ikke snakke med noen.
Jeg er så dum!
Mamma.
Vi er sammen.
Er vi?
Det er vi.
Jeg skal ikke rømme hjemmefra mer, men dere må akseptere meg som jeg er.
- Jeg kjenner deg ikke igjen lenger. - Jeg har ikke forandret meg.
Ble bare lei av å gjemme meg.
Dette er meg, enten dere liker det eller ei.
Greit. Mauro, si noe.
Si noe, Mauro.
Skal du ikke si noe? Si noe, Mauro.
Gutt, er du lykkelig?
Da er det greit.
Nei, det er ikke greit.
Det er ikke greit, Mauro.
For Guds skyld, se på meg. Snakk med sønnen din.
- Han kommer til å lide. - Sandra.
Sandra.
Jeg…
Kan du bare love meg én ting?
Ikke røm hjemmefra igjen, ok?
Hva sier bestemor i dag?
"Hele verden er din."
Den er vår.
Terapeuten ga meg den kjedeligste hjemmeleksa ever.
"Femten ting jeg lærte på disse 15 dagene."
Her kommer det.
- Kan jeg? - Ja.
"Jeg liker å snakke og se på TV sammen med noen.
Jeg liker å gå ut, å danse.
Jeg liker til og med kanonball.
Jeg liker veldig godt å ha venner.
Å tilbringe hele dagen med dem uten å gjøre noe.
Jeg lærte at jeg ikke ser verst ut i rutete og rødt.
Og jeg må innrømme at kakifruktlikør ikke er fælt.
Jeg lærte at jeg kan være sterk når det trengs.
Men det er greit å lene seg på noen i tunge stunder."
Er det alt?
Jeg liker matrospyjamasen din.
Jeg liker å høre deg snakke om ting du liker.
Jeg liker å kysse deg.
Å bli tatt på.
Jeg
elsker
måten du ser på meg.
Takk.
Det ser ut som noe mangler.
Stoler du på meg?
Tekst: Geir Amundsen